Ashe a Najeriya akwai masu gaskiya da amana? - Aminiya
Ashe a Najeriya akwai masu gaskiya da amana?
By Olusegun Mustapha | Published Date Oct 24, 2013 12:24 PM
Daga fA ziyarar da na kawo Najeriya kwanakin baya daga Amurka (inda nake zaune), wani al’amari marar dadi ya faru da ni, kodayake wani direban tasi ya ceto ni daga tafka mummunar asarar da ba zan taba mancewa da ita ba a duk rayuwata, da ba dominsa ba. Wannan al’amari da ya faru, tuni ya canza mani tunani game da ’yan Najeriya, musamman ma masu tuka motocin tasi.
Wani lokaci can a cikin watan yuli na bana, ni da ’ya’yana uku tare da dan abokina muka shiga wata tasi ce a Abuja. Kafin mu tashi, sai na sanya babbar jikkata a but din motar kuma Allah da ikonSa da muka sauka sai na mance da ita; dan tasi ya tafi da ita.